### 20.    Beslutning om afslutning af arbejdet for Lokalt Naturråd på [adresse]

**Åbent**

Sagsnr.: 326-2017-33483       J.nr.: 01.00.00           Dokumentnr.:
326-2018-207867

**Sagstype**

Beslutning.

**Resume og sagens baggrund**

Lokalt naturråd for Kalundborg, Holbæk, Sorø, [adresse] og
Slagelse kommuner har på 6 arbejdsmøder behandlet opgaven at bistå kommunerne
med forslag til områder, som skal indgå i Grønt Danmarkskort. Naturrådet står
enstemmigt bag den vedlagte anbefaling af fælles principper for Grønt
[adresse]. Kommunalbestyrelsen godkendte nedsættelsen af naturrådet d. 20.
december 2017.

**Indstillinger**

Chefen for Plan, Byg og Miljø indstiller

1. at principperne
udarbejdet af Lokalt Naturråd tages til efterretning og

2. at principperne
danner udgangspunkt for revision af udpegningerne i næste kommuneplan.

**Behandling**

Teknik- og Miljøudvalget.

**Sagsfremstilling**

20 Lokale naturråd blev nedsat med hjemmel i planloven for
at bistå kommunalbestyrelserne med udpegning af områder til Grønt Danmarkskort,
der indgår i kommuneplanen. Naturrådene skulle virke i første halvår af 2018,
hvilket rådet for Kalundborg, Holbæk, Sorø, [adresse] og [adresse] har
overholdt. [adresse] har varetaget sekretariatsfunktionen for rådet og
står for at afrapportere rådets arbejde overfor Erhvervsministeriet.

Det lokale naturråd med 16 medlemmer (8 fra grønne
organisationer, 8 varetagende erhvervsinteresser) er nået til enighed om en
række fælles principper, som kommunerne anbefales at anvende, når
naturudpegninger skal foretages ved kommuneplanlægningen.

Principperne anbefaler at der planlægges for et
sammenhængende system af korridorer indenfor en række naturtyper: Våde, tørre,
skov og kyst. Jordbundsforhold, topografi og bioscorekort anbefales som
redskaber til at foretage de konkrete udlægninger, og der lægges vægt på den
synergi der kan være mellem flere forhold (herunder klimatilpasning og mulighed
for naturpleje) ved at udpege større, sammenhængende landskaber, f.eks. en hel
ådal.

Ved realisering af de rammer der måtte blive lagt i
kommuneplanerne fremhæves det, at frivillighed og et styrket samarbejde bør
være styrende i processen. Videre bør der tages udgangspunkt i de offentligt
ejede arealer, da indsatser og bindinger på private arealer må forudses at
kræve økonomisk kompensation, f.eks. med fredningsværktøjet eller som led i
jordfordeling eller opkøb.

Endelig nævnes en række særlige forhold, der må tages i
betragtning, spændende fra infrastrukturanlæg og byzoner til friluftsliv og
beskyttelse af særligt truede og følsomme arter.

**Økonomiske konsekvenser**

Der er ingen økonomiske konsekvenser.

**Bilag**

|  |  |
| --- | --- |
| Fælles principper om Grønt Danmarkskort, Vestsjællands Naturråd | 326-2018-210245 |